CELEX: 52014PC0009
Language: ro
Date: 2014-01-17
Title: Propunere de REGULAMENT AL CONSILIULUI de modificare a Regulamentului (CE) nr. 215/2008 al Consiliului din 18 februarie 2008 privind regulamentul financiar aplicabil celui de al 10-lea Fond european de dezvoltare în vederea punerii în aplicare a Facilității de tranziție

|
			
		
		
		52014PC0009
		
			Propunere de REGULAMENT AL CONSILIULUI de modificare a Regulamentului (CE) nr. 215/2008 al Consiliului din 18 februarie 2008 privind regulamentul financiar aplicabil celui de al 10-lea Fond european de dezvoltare în vederea punerii în aplicare a Facilității de tranziție /* COM/2014/09 final - 2014/0003 (NLE) */
			
				
		
		
			
			   	EXPUNERE DE MOTIVE
Acordul intern de instituire a celui de al
unsprezecelea Fond european de dezvoltare (al 11-lea FED) a fost semnat de
către statele membre, reunite în cadrul Consiliului, în luna iunie 2013.
Acest acord intern va intra în vigoare numai după ce a fost ratificat de
către toate statele membre. Acest proces nu va fi probabil finalizat
înainte de luna ianuarie 2014.
Comisia a propus măsuri tranzitorii
(„facilitatea de tranziție”) care să asigure disponibilitatea
fondurilor pentru cooperarea cu țările din Africa, zona Caraibilor și
Pacific și cu țările și teritoriile de peste mări,
precum și pentru cheltuielile de sprijin, în perioada cuprinsă între ianuarie 2014 și
data intrării în vigoare a Acordului intern de instituire a celui de al 11-lea
FED. Această facilitate va fi finanțată din
soldurile și fondurile dezangajate aferente celui de al 10­lea FED și
FED anterioare. Fondurile acestei facilități de tranziție vor fi
contabilizate în cadrul celui de al 11-lea FED.
Comisia a adoptat, de asemenea, o propunere de
regulament privind normele financiare aplicabile celui de al 11-lea FED.
Prezentul regulament nu poate fi adoptat de Consiliu înainte de intrarea în
vigoare a acordului intern privind cel de al 11-lea FED sau înainte de
adoptarea de către Consiliu a unei decizii care să permită
aplicarea provizorie a unora dintre dispozițiile sale. Având în vedere
ultimele discuții din cadrul Consiliului, nu se preconizează că
aceste procese vor fi finalizate înainte de luna ianuarie 2014.
Este necesar ca acțiunile sprijinite în
cadrul facilității de tranziție să fie realizate cât mai
curând posibil, aplicându-se aceleași norme ca cele prevăzute pentru
al 11-lea FED. Prin urmare, Comisia propune ca Regulamentul Consiliului privind
regulamentul financiar aplicabil celui de al 10-lea FED să fie modificat
în așa fel încât normele financiare care se vor aplica în cazul celui de
al 11-lea FED să se aplice și pentru gestionarea financiară a
facilității de tranziție.
Prin urmare, Comisia propune Consiliului
să adopte în timp util regulamentul atașat, atunci când poate fi
completat prin includerea în anexa sa a dispozițiilor de fond ale
proiectului de regulament financiar aplicabil celui de al 11-lea FED, conținutul
acestora fiind aprobat și stabilit de Consiliu între timp.
2014/0003 (NLE)
Propunere de
REGULAMENT AL CONSILIULUI
de modificare a Regulamentului (CE) nr.
215/2008 al Consiliului din 18 februarie 2008 privind regulamentul
financiar aplicabil celui de al 10-lea Fond european de dezvoltare în vederea
punerii în aplicare a Facilității de tranziție
CONSILIUL UNIUNII EUROPENE,
având în vedere Tratatul privind funcționarea
Uniunii Europene, 
având în vedere Acordul de parteneriat între
membrii grupului statelor din Africa, Caraibe și Pacific, pe de o parte, și
Comunitatea Europeană și statele membre ale acesteia, pe de altă
parte, semnat la Cotonou la 23 iunie 2000[1]
(denumit în continuare „Acordul de la Cotonou”),
având în vedere acordul intern între
reprezentanții guvernelor statelor membre, reuniți în cadrul
Consiliului, privind finanțarea ajutoarelor comunitare în baza cadrului
financiar multianual pentru perioada 2008-2013, în conformitate cu Acordul de
parteneriat ACP-CE, și privind alocarea de asistență
financiară pentru țările și teritoriile de peste mări
cărora li se aplică dispozițiile părții a patra din
Tratatul CE[2],
în special articolul 10 alineatul (2), (denumit în continuare „acordul
intern”),
având în vedere propunerea Comisiei Europene,
având în vedere avizul Curții de Conturi[3],
având în vedere avizul Băncii Europene de
Investiții, 
întrucât:
(1)       Decizia Consiliului din
[xx/xx/2013] stabilește măsuri tranzitorii de gestionare a FED
(„Facilitatea de tranziție”) care să asigure disponibilitatea
fondurilor pentru cooperarea cu țările din Africa, zona Caraibilor și
Pacific și cu țările și teritoriile de peste mări,
precum și pentru cheltuielile de sprijin, de la 1 ianuarie 2014 până
la data intrării în vigoare a celui de al 11-lea Fond european de
dezvoltare.
(2)       Este necesară
modificarea normelor de punere în aplicare a celui de al 10-lea FED pentru
gestionarea operațională și financiară a măsurilor
tranzitorii („Facilitatea de tranziție”) care finanțează
perioada de tranziție dintre cel de al 10-lea FED și cel de al 11-lea
FED până la intrarea în vigoare a acordului intern privind cel de al 11-lea
FED și a normelor sale de punere în aplicare, în conformitate cu acestea
din urmă, 
ADOPTĂ PREZENTUL REGULAMENT:
Articolul 1
În scopul punerii în aplicare a facilității
de tranziție, dispozițiile Regulamentului (CE) nr. 215/2008 al
Consiliului se înlocuiesc cu cele stabilite în anexa la prezentul regulament.
Articolul 2
Prezentul regulament intră în vigoare în
a treia zi de la data publicării în Jurnalul Oficial al Uniunii
Europene.
Acesta se aplică de la data intrării
sale în vigoare, până la intrarea în vigoare a regulamentului financiar
aplicabil celui de al 11-lea FED.
Adoptat la Bruxelles,
                                                                       Pentru
Consiliu
                                                                       Președintele
ANEXĂ
(Pro memoria: textul normelor financiare
aplicabile celui de al 11-lea FED urmează a fi introdus de îndată ce
acesta va fi stabilit). 
[1]               JO L 317, 15.12.2000, p. 3; Acord astfel cum a fost
modificat prin Acordul semnat la Luxemburg la 25 iunie 2005 (JO L 287, 28.10.2005,
p. 4) și prin Acordul semnat la Ouagadougou la 22 iunie 2010 (JO L 287, 4.11.2010,
p. 3).
[2]               JO L 247, 9.9.2006, p. 32.
[3]               JO C , , p. .